Diari Oficial de la Generalitat Valenciana


Sumari del DOGV 7254, del 14-04-2014 (2014/3331)

DECRET 55/2014, d'11 d'abril, del Consell, pel qual s'autoritza la implantació d'ensenyaments universitaris oficials de doctorat en la Universitat Politècnica de València.
---------------------------------------------------------------------------------------------------------------------------------------------------------------------------

### Dades del document

Número de DOGV
:   7254

Data del DOGV
:   14-04-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/3331


Data del document
:   11-04-2014

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 55/2014, d'11 d'abril, del Consell, pel qual s'autoritza la implantació d'ensenyaments universitaris oficials de doctorat en la Universitat Politècnica de València. [2014/3331]  
La Llei Orgànica 6/2001, de 21 de desembre, d'Universitats, en l'article 37, estructura els ensenyaments universitaris oficials en tres cicles (grau, màster i doctorat), i en l'article 35 disposa que, per a impartir estos ensenyaments oficials i expedir els corresponents títols, amb validesa en tot el territori nacional, les universitats han de posseir l'autorització pertinent de la comunitat autònoma, segons el que disposa la seua legislació, i obtindre la verificació del Consell d'Universitats que l'oportú pla d'estudis s'ajusta a les directrius i condicions establides pel Govern.  
La Universitat Politècnica de València ha sol·licitat autorització per a impartir, a partir del curs 2013-2014, els ensenyaments universitaris oficials de doctorat que es detallen en l'annex del present decret.  
  
Consta en l'expedient l'informe favorable del Consell Social de la Universitat Politècnica de València i l'acord del Consell de Govern.  
  
El Consell Valencià d'Universitats i de Formació Superior va ser informat de la proposta d'implantació dels ensenyaments en la sessió de 18 de juliol de 2013.  
L'Agència Valenciana d'Avaluació i Prospectiva (AVAP) ha emés els preceptius informes, amb resultat favorable.  
El Consell d'Universitats ha verificat el pla d'estudis dels ensenyaments universitaris oficials de doctorat que es detallen en l'annex del present decret.  
Per tot això, vist l'article 10.1 del Reial Decret 99/2011, de 28 de gener, pel qual es regulen les ensenyances oficials de doctorat; els articles 8.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3, apartat 3, del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials; i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta de la consellera d'Educació, Cultura i Esport i amb la deliberació prèvia del Consell, en la reunió del dia 11 d'abril de 2014,  
  
DECRETE  
  
Article 1. Autorització d'ensenyaments  
S'autoritza la Universitat Politècnica de València per a implantar, en el curs 2013-2014, els ensenyaments universitaris oficials de doctorat que es detallen en l'annex del present decret.  
  
Article 2. Inscripció en el registre i els seus efectes  
La present autorització es comunicarà al Ministeri d'Educació, Cultura i Esport a l'efecte que este eleve al Govern la proposta per a l'establiment del caràcter oficial dels títols i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
  
  
Article 3. Expedició dels títols  
Els títols universitaris seran expedits, en nom del rei, pel rector de la universitat, d'acord amb el que establix la normativa vigent.  
  
  
DISPOSICIONS ADDICIONALS  
  
Primera. Limitació del gasto  
La implementació i posterior desplegament d'este decret no podrà tindre cap incidència en la dotació de tots i cada un dels capítols de gasto assignats a la Conselleria d'Educació, Cultura i Esport, i, en tot cas, haurà de ser atesa amb els mitjans personals i materials de la Universitat Politècnica de València.  
  
Segona. Facultats d'aplicació i execució  
Es faculta la consellera d'Educació, Cultura i Esport per a l'aplicació i execució del que disposa este decret.  
  
  
DISPOSICIÓ FINAL  
  
Única. Eficàcia  
Este decret tindrà efectes a partir de l'endemà de ser publicat en el Diari Oficial de la Comunitat Valenciana.  
  
València, 11 d'abril de 2014  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÁ VERDET  
  
  
  
  
ANNEX  
DOCTORATS DE LA UNIVERSITAT POLITÈCNICA DE VALÈNCIA  
CURS 2013-2014  
  
1. Programa de Doctorat en Administració i Direcció d'Empreses.  
  
2. Programa de Doctorat en Arquitectura, Edificació, Urbanística i Paisatge.  
3. Programa de Doctorat en Art: Producció i Investigació.  
4. Programa de Doctorat en Automàtica, Robòtica i Informàtica Industrial.  
5. Programa de Doctorat en Biotecnologia.  
6. Programa de Doctorat en Ciència i Tecnologia de la Producció Animal.  
7. Programa de Doctorat en Ciència, Tecnologia i Gestió Alimentària.  
8. Programa de Doctorat en Conservació i Restauració de Béns Culturals.  
9. Programa de Doctorat en Disseny, Fabricació i Gestió de Projectes Industrials.  
10. Programa de Doctorat en Economia Agroalimentària.  
11. Programa de Doctorat en Indústries de la Comunicació i Culturals.  
12. Programa de Doctorat en Informàtica.  
13. Programa de Doctorat en Enginyeria de la Construcció.  
14. Programa de Doctorat en Enginyeria de l'Aigua i Mediambiental.  
15. Programa de Doctorat en Enginyeria Electrònica.  
16. Programa de Doctorat en Enginyeria Tèxtil.  
17. Programa de Doctorat en Enginyeria i Producció Industrial.  
18. Programa de Doctorat en Recursos i Tecnologies Agrícoles.  
19. Programa de Doctorat en Sistemes Propulsius en Mitjans de Transport.  
20. Programa de Doctorat en Tecnologies per a la Salut i el Benestar.  
21. Programa de Doctorat en Telecomunicació.  
  
Programes de doctorats conjunts:  
22. Programa de Doctorat en Desenrotllament Local i Cooperació Internacional, per la Universitat Jaume I de Castelló, la Universitat de València-Estudi General i la Universitat Politècnica de València.  
23. Programa de Doctorat en Estadística i Optimització, per la Universitat de València-Estudi General i la Universitat Politècnica de València.  
24. Programa de Doctorat en Llengües, Literatures i Cultures, i les seues Aplicacions, per la Universitat de València-Estudi General i la Universitat Politècnica de València.  
25. Programa de Doctorat en Matemàtiques, per la Universitat de València-Estudi General i la Universitat Politècnica de València.  
26. Programa de Doctorat en Químic, per la Universitat de València-Estudi General i la Universitat Politècnica de València.  
27. Programa de Doctorat en Tècniques Experimentals en Química, per la Universitat de València-Estudi General i la Universitat Politècnica de València.